বিজেপি পঞ্চায়েত সদস্যরা শ্লীলতাহানির অভিযোগ, গ্রেফতার ২

নদিয়া: ফুলিয়ায় (Nadia Phulia) বিজেপি পঞ্চায়েত সদস্যাকে শ্লীলতাহানি (Women Harassment) অভিযোগ। তাঁর স্বামীকে মারধর এর অভিযোগ উঠল ৪ মদ্যপ যুবকের বিরুদ্ধে। ঘটনায় ২ জনকে গ্রেফতার করেছে পুলিশ। সূত্রের খবর, নবলা গ্রাম পঞ্চায়েতের সদস্যা শনিবার রাত দশটা নাগাদ ফুলিয়া বাসস্ট্যান্ডে তার স্বামীর সঙ্গে একটি রেস্টুরেন্টে খাবার খেতে গিয়েছিলেন। অভিযোগ সেখানে দিব্যডাঙ্গার ৪ জন মদ্যপ যুবক তার শ্লীলতাহানি করে। মহিলার স্বামী যুব মোর্চার মন্ডল সভাপতি। শান্তিপুর থানার অভিযোগ দায়ের করেন মহিলা। অভিযোগের ভিত্তিতে পুলিশ ২ জনকে গ্রেফতার করেছে। যদিও এই ঘটনায় এই ঘটনাকে তীব্র নিন্দা জানিয়ে দোষীদের কঠোরতম শাস্তির দাবি তুলেছে রাজ্যের শাসক দল তৃণমূল কংগ্রেস।

তৃণমূলের দাবি বিজেপি সদস্যা বলে নয়, প্রথমত তিনি একজন মহিলা, সেই কারণেই একজন মহিলাকে সম্মান জানানো উচিত যে বা যারা এই ঘটনার সঙ্গে যুক্ত তাদের কঠোরতম শাস্তি হওয়া উচিত। অপরদিকে ঘটনা প্রকাশে আসতেই আসরে নেমেছে বিজেপি। তাদের দাবি তৃণমূলের শাসনকালে এই সমস্ত ঘটনা ঘটেই চলেছে এবং রাজ্য জুড়ে নারীদের কোন নিরাপত্তা নেই তাই অবিলম্বে এই সমস্ত দোষীদের চিহ্নিতকরণ করে সকলকে গ্রেফতার করতে হবে। শুধু তাই নয় এই চারজনের মধ্যে সকলেই কোন না কোনওভাবে শাসক দলের বলেও দাবি করেছে বিরোধী দল বিজেপি। তবে অন্যান্যরা গ্রেফতার না হলে পরবর্তীতে বৃহত্তর আন্দোলনের ডাকও দিয়েছেন তারা। ইতিমধ্যে দুজন গ্রেফতার হয়েছে। অন্যান্যদের খোঁজ শুরু করেছে পুলিশ।